བོད་ཀྱི་མཐོ་རིམ་སྐད་ཡིག་སློབ་གསོའི་ཁྲོད་སྔགས་ཀྱི་ཀློག་ཐབས་དང་སྒྲའི་མཚམས་སྦྱོར་ལྔ་པ་སོགས་ལེགས་སྦྱར་རིག་གནས་ལ་སྦྱང་བ་བྱེད་པ་ནི་བོད་ཡིག་གི་རྨང་གཞི་ཆུ་ཚད་ཇེ་མཐོར་གཏོང་བའི་ཐབས་ལམ་ཡིན་པར་དམིགས་ཏེ་སྔོན་གྱི་ཚད་ལྡན་མཁས་པའི་གསུང་རྩོམ་རྣམས་གཞིར་བཟུང་ནས་སྒྲ་རིག་པའི་འཇུག་སྒོ།ཞེས་སློབ་དེབ་རྩོམ་སྒྲིག་བྱས་ཤིང་།སློབ་དེབ་དེ་ནི་བོད་ཡུལ་ནས་ཀློག་ཀླད་ནང་པར་སྒྲིག་གནང་བའི་སློབ་དེབ་ཐོག་མར་གྱུར་ཏེ་སྤྱི་ཚོགས་ཡོངས་ལ་བཀྲམས་ཐུབ་པ་བྱུང་བར་ཚང་མས་དགའ་བསུ་ཐོབ།གཞན་ཡང་ལོར་ཞིབ་འཇུག་སློབ་མར་རྒྱུགས་སྤྲོད་དུས་ཀྱི་རྒྱུགས་ཤོག་ཞིག་གི་དྲི་གཞིའི་ལན་དུ།ལྔ་རིག་ཤེས་བྱ་ཡངས་པའི་ཐང་ཆེན་དུ།།བརྩོན་འགྲུས་རྟ་ཕོར་ལྕག་གིས་བསྐུལ་ནས་ནི།།དེང་རབས་རིག་གནས་འགྲོས་མྱུར་ལྡན་པའི་རྗེས།།འཕྲལ་མར་གཅོད་སེམས་ཡེ་ནས་བཟློག་ཐབས་མེད།།ཅེས་དམ་བཅའ་སྙིང་ལ་བཀོད་པ་ལྟར།མི་རིགས་འདིའི་སྔར་ཡོད་རིག་གནས་ཀྱི་ལམ་ཚད་དེར་དེང་རབས་ཀྱི་གཞུང་ལུགས་གསར་པ་སྣོན་དགོས་ཤིང་དེ་ལྟའི་ལམ་བུ་དེ་ཆད་ན་སྔ་རབས་ལས་དེང་རབས་མེད་པའི་མི་རིགས་ཤིག་ཏུ་འགྱུར་ཉེན་ཆེ་བས།ལོར་སྲིད་འཛིན་རིག་པའི་རྣམ་བཤད།ཅེས་པའི་བསླབ་དེབ་རྩོམ་སྒྲིག་དང་པར་སྐྲུན་གནང་བ་དང་དོ་དམ་རིག་པ།སོགས་བོད་འགྱུར་གྱི་ལས་ཀ་སྤེལ་ཏེ་མི་རིགས་འདིའི་རིག་གནས་ཀྱི་གོམ་པ་ཆེན་པོ་དེང་རབས་རིག་གནས་ཁྲོད་སྐྱོད་པར་བརྩོན་འགྲུས་གནང་།ལོརསྲིད་འཛིན་རིག་པའི་རྣམ་བཤད།ཀྱི་སློབ་དེབ་དེར་ཞིང་ཆེན་སྲིད་གཞུང་གིས་གནང་བའི་སློབ་ཁྲིད་ཕུལ་བྱུང་གྲུབ་འབྲས་ཅན་གྱི་བྱ་དགའ་ཨང་གཉིས་པ་ཐོབ།ད་ལྟ་གོང་གསལ་སློབ་དེབ་གཉིས་ཀ་སློབ་ཆེན་ཁག་ཅིག་གི་སློབ་རྟེན་དུ་གྱུར་ཡོད།བསྒྱུར་རྩོམ་གཞན་ཡང་བོད་ཀྱི་གསང་རྒྱུད་རྩ་རླུང་རིག་པར་ཐོག་མའི་དཔྱད་པ།དང་།སྙན་ངག་པ་ཡི་དམ་ཚེ་རིང་ལགས་ཀྱི་ཁ་བའི་གངས་ལྗོངས།ཞེས་པ་དང་།སྙན་ངག་གི་བླ་སྲོག་བཤད་པ་སོགས་བོད་འགྱུར་མཛད།བོད་ཀྱི་ཡིག་རྙིང་ཞིབ་འཇུགདང་ནུབ་བྱང་མི་རིགས་སློབ་ཆེན་གྱི་བོད་སྐད་ཡིག་སྡེ་ཁག་བཙུགས་ནས་ལོ་འཁོར་ལོན་པའི་རིག་གཞུང་ཞིབ་འཇུགགཉིས་གཙོ་སྒྲིག་བྱས་ཤིང་སྔ་མ་ནི་བོད་ཀྱི་ཡིག་རྙིང་ཞིབ་འཇུག་པ་རྣམས་ཀྱིས་ངེས་པར་བལྟ་ཀློག་བྱེད་དགོས་པའི་དཔྱད་གཞི་གལ་ཆེན་ཅིག་ཏུ་གྱུར།ཏུན་ཧོང་ཡིག་རྙིང་དུ་གྲགས་པའི་ཤོག་དྲིལ་ཁག་རྣམས་མི་ལོ་བརྒྱ་ཕྲག་ཙམ་གྱི་སྔོན་དུ་ཕྱི་རྒྱལ་དུ་ཤོར་བ་ནས་བོད་མི་རྣམས་ལའང་བལྟ་ཀློག་བྱེད་པའི་གོ་སྐབས་མེད་པར་ལུས་པ་ནས་ལོའི་རྗེས་སུ་རྒྱལ་ནང་ནས་དཔེ་སྐྲུན་གནང་ཡང་།རྒྱུ་རྐྱེན་དུ་མའི་དབང་གིས་སྤྱིར་བཏང་གི་ཀློག་པ་པོ་རྣམས་ཀྱིས་ལག་ཏུ་འབྱོར་དཀའ་བར་དམིགས་ཏེ་ཧྥ་རན་སིར་ཉར་བའི་ཏུན་ཧོང་ཤོག་དྲིལ་ཡིག་རྙིང་གི་བཤུས་ཡིག་ཕྱོགས་བསྒྲིགས།དེབ་དང་པོ་ནས་དེབ་བཅུ་གཉིས་པར་གྱི་རྩོམ་སྒྲིག་པ་དང་པོ་དང་གཞོན་པའི་འགན་བཞེས་ཏེ་དཔེ་སྐྲུན་གནང་ཞིང་།བོད་ཡིག་ཤེས་མཁན་རྣམས་ཀྱིས་རྩ་ཆེན་ཡིག་རྙིང་རྣམས་ལ་ལྟ་ཀློག་དང་རྒྱུས་ལོན་བྱེད་བདེ་ཡོང་བའི་ཆ་རྐྱེན་གང་ལེགས་བསྐྲུན།